28 વર્ષ પહેલા બીજેપીના વરિષ્ઠ નેતા લાલ કૃષ્ણ અડવાણીના નેતૃત્વમાં 25 સપ્ટેમ્બર 1990ના રોજ ગુજરાતના સોમનાથથી એક રથયાત્રા નીકળી હતી. રથયાત્રાનો ઉદેશ્ય વિશ્વ હિન્દુ પરિષદના રામ મંદિર આંદોલનને સમર્થન કરવાનો હતો. આ યાત્રા આખા દેશમાં ફરીની અયોધ્યા પહોંચાની હતી. મંગળવારે ફરી એકવાર અયોધ્યાથી રામેશ્વરમ સુધીની રથયાત્રા નીકળવા જઈ રહી છે. આ રથયાત્રા છ રાજ્યમાં ફરીને 6000 કિલોમીટરનું અંતર કાપીને 25મી માર્ચના રોજ રામેશ્વરમ પહોંચશે. જોકે, આ રથયાત્રાના પ્રસ્થાન વખતે સરકાર તરફથી કોઈ પ્રતિનિધિ કે યુપીના સીએમ યોગી આદિત્યનાથ હાજર નહીં રહે.